สวัสดีครับ แฟนผมมีเป็นประจำเดือนนานกว่าปกติ เกิดจากสาเหตุอะไรครับ ซึ้งก่อนหน้านี้มีอะไรกันแล้วไม่ได้ป้องกัน แต่ผมไม่เสร็จ แต่ทุกครั้งป้องกันตลอด ครั้งนี้ไม่ได้ป้องกัน แฟนผมไม่มีอาการปวดท้อง ประจำเดือนมานิดเดียว สีน้ำตาลเข้ม
สวัสดีค่ะ การมีประจำเดือนนานกว่าปกติ คือมานานติดต่อกันเกิน 7 วันนั้น อาจจะมีสาเหตุมาจากเนื้องอกมดลูกหรือปากมดลูก การติดเชื้อที่ช่องคลอดหรือปากมดลูก อวัยวะภายในอุ้งเชิงกรานอักเสบ หรืออาจเกิดจากภาวะแทรกซ้อนของการตั้งครรภ์ได้ค่ะหากมีเพศสัมพันธ์ไม่ป้องกันนั้น มีโอกาสที่จะตั้งครรภ์ได้ ควรจะซื้อชุดตรวจการตั้งครรภ์ทางปัสสาวะมายืนยัน ซึ่งให้ผลบวกได้ 10-14 วันหลังปฏิสนธิค่ะ หากตั้งครรภ์ แล้วมีเลือดออกผิดปกติ เป็นภาวะอันตราย อาจตกเลือดมากได้ ควรจะรีบไปพบแพทย์เบื้องต้นไม่ซื้อยาปรับฮอร์โมนใดๆมาใช้เอง และงดการมีเพศสัมพันธ์ไปก่อน